حريق سنترال رمسيس

حريقة سنترال رمسيس كانت حريقة كبيرة حصلت يوم 7 يوليه 2025 في مبنى سنترال رمسيس اللي موجود في وسط القاهره، وده واحد من أكبر مراكز الاتصالات في مصر.
الحريقة بدأت حوالي الساعة 5:25 العصر، وسببت خسائر كبيرة في الأرواح والممتلكات، واتسببت في تعطل خدمات الاتصالات في كذا محافظة في نفس اليوم.
السلطات بدأت عمليات الإنقاذ والإخلاء فورًا، واتنقل المصابين للمستشفيات القريبة، لكن لحد دلوقتي السبب الحقيقي للحريقة لسه تحت التحقيق.
الحادثة اعتبرها كتير من أخطر الكوارث اللي أثرت على البنية التحتية والمجتمع المحلي في الفترة دي، خصوصًا بسبب تأثيرها المباشر على حياة الناس وخدمات الاتصالات.

 الحادثة 
الحريقة بدأت في الدور السابع من مبنى السنترال اللي بيتكون من 10 أدوار، وكان ده يوم الاتنين، 7 يوليه 2025، حوالي الساعة 5:25 العصر بتوقيت مصر. الناس في المنطقة بلغوا النجدة، وراحت على طول قوات الحماية المدنية وعربيات الإطفاء.

الحريقة فضلت شغالة حوالي 13 ساعة، واتطفت بعد ما جابوا عربيات مية من شركة الشرب، وفصلوا الكهربا وغاز عن المبنى. الحريقة كمان كانت بتولع تاني كذا مرة، وده صعّب عملية الإطفاء.

بعد كده، أعلن الجهاز القومي لتنظيم الاتصالات إنه بيشتغل على إعادة الخدمات واحدة واحدة في الساعات اللي بعد الحادث.

 الخساير 
حسب بيان وزارة الصحه والسكان، الحريقة اتسببت في وفاة 4 موظفين من اللي شغالين في السنترال، واتصاب 27 واحد، اتنقلوا على أقرب مستشفيات.

وفيه ضرر كبير حصل في كابلات الاتصالات والأنظمة الإلكترونية الحيوية، وده خلى خدمات انترنت وموبايل تقطع في القاهرة والجيزة. حسب نت بلوكس، الإنترنت قطع بنسبة 62% في مصر وقتها.

 تأثير اقتصادي 
البنك المركزى المصرى رفع الحد الأقصى للسحب النقدي لـ 500 ألف جنيه مصرى بسبب تعطل الشبكات، والبورصه المصريه علقت التداول كله يوم التلات نتيجة تعطل الأنظمة.

 الأسباب 
التقارير الأولية قالت إن السبب غالبًا كان ماس كهربا، خصوصًا مع درجات الحرارة العالية وقتها، بس لحد دلوقتي السبب مش مؤكد، والتحقيقات لسه شغالة.

 ردود الفعل 
مجلس النواب المصري عمل جلسة طارئة لمتابعة الحادث، وكان فيه هجوم من بعض النواب على الحكومة وسألوا عن أسباب غياب خطط التأمين. المستشار محمود فوزي، وزير الشئون النيابية، وضّح تفاصيل عن المبنى والإجراءات اللي اتاخدت.

كمان مفتي الجمهورية نظير محمد عياد نعى الضحايا وقال:

 شوف كمان 
 حريق محطة مصر 2019
 كوارث في مصر
 البنية التحتية في مصر

 مصادر 

 وصلات خارجية 
 تقرير اليوم السابع عن السيطرة على الحريق
 تقرير الجزيرة عن الحريق
 تحليل نت بلوكس لحالة الإنترنت

تصنيف:كوارث 2025 في مصر
تصنيف:حرائق في مصر
تصنيف:أحداث يوليه 2025
تصنيف:الاتصالات في مصر
تصنيف:وسط القاهرة